Selle aasta viimases Balti liiga mängus võõrustas Pärnu Võrkpalliklubi pühapäeval tabelinaabrit Barrus Võru Võrkpalliklubi. Põnevusetenduses Pärnu spordihallis õnnestus pärnakatel kaotusseisust välja rabeleda ja viiendas geimis vormistada 3:2 magus võit. Hooaja edenedes järjest paremat hoogu näitav Toomas Jasmini juhendatav Pärnu noortepunt võitis esimese geimi 25:22, ent kaotas tasavägise teise vaatuse 25:27. Kolmas läks täiesti lörri, kui tabloolt vaatas vastu 11:25. Selg vastu seina, võideti 95 pealtvaataja ees neljas 25:18 ja otsustav haarav viies geim, mida juhiti ka 12:4, lõpuks 15:11.
#000001
Väga heas hoos oli diagonaalründaja Kaur Erik Kais, kes lõi maha pooled tõsted ja kogus 21 punkti (+9). Tony Tammiksaar panustas 13 silmaga (0). Barrus Võru eest oli 22 punktiga (+10) üleplatsimees Matthew Slivinski.
#000002
Pärnakad jätkavad kolme võiduga tabeli viimasel real, järgmised mängud on uue aasta esimesel nädalavahetusel, kui kodusaalis võõrustatakse 7.jaanuaril Daugavpilsi ja 8.jaanuaril Jekabpilsi.
#000004